คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๒/๒๕๖๐เรื่องการพัฒนาระเบียงเศรษฐกิจพิเศษภาคตะวันออก โดยที่คณะรักษาความสงบแห่งชาติมีนโยบายส่งเสริมและสนับสนุนการจัดตั้งเขตพัฒนาเศรษฐกิจพิเศษเพื่อส่งเสริมการค้าและการลงทุนและการอำนวยความสะดวกในการประกอบกิจการอันเป็นปัจจัยสำคัญต่อการพัฒนาขีดความสามารถในการแข่งขันของประเทศและเพื่อกระจายการพัฒนาไปยังพื้นที่ต่าง ๆโดยเหมาะสมกับศักยภาพของพื้นที่อันเป็นการพัฒนาคุณภาพชีวิตของประชาชนให้ทั่วถึงซึ่งนโยบายดังกล่าวสอดคล้องกับนโยบายของรัฐบาลในการพัฒนาระเบียงเศรษฐกิจพิเศษภาคตะวันออก(Eastern Economic Corridor) ที่ครอบคลุมพื้นที่สามจังหวัดในภาคตะวันออกได้แก่ จังหวัดฉะเชิงเทรา ชลบุรี และระยองและเขตจังหวัดอื่นที่ติดต่อหรือเกี่ยวข้องซึ่งมีศักยภาพในการพัฒนาด้วยความพร้อมด้านการคมนาคม การขนส่ง โครงสร้างพื้นฐานความต้องการของผู้ประกอบการการจัดหาทรัพยากรต่าง ๆ และความเชื่อมโยงกับศูนย์กลางเศรษฐกิจอื่น ๆ แต่โดยที่การดำเนินการดังกล่าวอยู่ระหว่างการจัดทำกฎหมายที่เกี่ยวข้องกรณีจึงมีความจำเป็นต้องกำหนดมาตรการพัฒนาระเบียงเศรษฐกิจพิเศษภาคตะวันออกขึ้นเพื่อดำเนินการไปพลางก่อนการบังคับใช้กฎหมายว่าด้วยการนี้เพื่อให้การดำเนินการดังกล่าวเกิดผลอย่างเป็นรูปธรรมโดยเร็วอันจะเป็นประโยชน์ต่อการปฏิรูประบบเศรษฐกิจการยกระดับคุณภาพชีวิตและความเป็นอยู่ของประชาชนในพื้นที่ ตลอดจนการพัฒนาเศรษฐกิจและสังคมและการเพิ่มขีดความสามารถในการแข่งขันของประเทศโดยรวมอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ในคำสั่งนี้ระเบียงเศรษฐกิจพิเศษภาคตะวันออก หมายความว่า พื้นที่ในบริเวณจังหวัดฉะเชิงเทราชลบุรี และระยองและให้หมายความรวมถึงเขตจังหวัดอื่นที่ติดต่อหรือเกี่ยวข้องตามที่คณะกรรมการนโยบายกำหนดเพิ่มเติมโดยความเห็นชอบของคณะรัฐมนตรีการพัฒนาพื้นที่ระเบียงเศรษฐกิจพิเศษภาคตะวันออก หมายความว่า การกำหนดและการปรับปรุงการใช้ประโยชน์ในอสังหาริมทรัพย์และการจัดให้มีกิจกรรมต่าง ๆ ทั้งภายในและภายนอกระเบียงเศรษฐกิจพิเศษภาคตะวันออกเพื่อให้เกิดการบูรณาการอันจะทำให้ระเบียงเศรษฐกิจพิเศษภาคตะวันออกและพื้นที่ต่อเนื่องมีการพัฒนาอย่างสมบูรณ์และยั่งยืนในทุกมิติมีระบบสาธารณูปโภคและสาธารณูปการ รวมทั้งสภาพแวดล้อมที่เหมาะสมและจำเป็นต่อการอยู่อาศัยการค้า การลงทุน การท่องเที่ยว การสาธารณสุข การศึกษาและการอื่นที่เกี่ยวเนื่องอย่างเพียงพอได้มาตรฐานสากลและมีความต่อเนื่องเชื่อมโยงกันเขตส่งเสริม หมายความว่าบริเวณพื้นที่ในระเบียงเศรษฐกิจพิเศษภาคตะวันออกตามที่คณะกรรมการนโยบายกำหนดที่ผู้ประกอบการอยู่อาศัย หรือพำนักในพื้นที่ดังกล่าวจะได้รับสิทธิประโยชน์ในการประกอบกิจการอยู่อาศัย หรือพำนักเป็นพิเศษตามที่คณะกรรมการนโยบายกำหนดคณะกรรมการนโยบาย หมายความว่าคณะกรรมการนโยบายการพัฒนาระเบียงเศรษฐกิจพิเศษภาคตะวันออกกรศ. หมายความว่าคณะกรรมการบริหารการพัฒนาระเบียงเศรษฐกิจพิเศษภาคตะวันออกเลขาธิการ หมายความว่าเลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออกสกรศ. หมายความว่าสำนักงานเพื่อการพัฒนาระเบียงเศรษฐกิจพิเศษภาคตะวันออกหน่วยงานของรัฐ หมายความว่า ราชการส่วนกลางราชการส่วนภูมิภาค ราชการส่วนท้องถิ่น รัฐวิสาหกิจ องค์กรปกครองส่วนท้องถิ่นและหน่วยงานอื่นของรัฐข้อ ๒ ให้มีคณะกรรมการนโยบายการพัฒนาระเบียงเศรษฐกิจพิเศษภาคตะวันออกประกอบด้วย(๑)นายกรัฐมนตรี เป็นประธานกรรมการ(๒)รองนายกรัฐมนตรีซึ่งนายกรัฐมนตรีมอบหมายจำนวนไม่เกินสองคน เป็นรองประธานกรรมการ(๓)รัฐมนตรีว่าการกระทรวงการคลัง รัฐมนตรีว่าการกระทรวงคมนาคมรัฐมนตรีว่าการกระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงแรงงานรัฐมนตรีว่าการกระทรวงมหาดไทย และรัฐมนตรีว่าการกระทรวงอุตสาหกรรม เป็นกรรมการ(๔)เลขาธิการคณะกรรมการพัฒนาการเศรษฐกิจและสังคมแห่งชาติ เป็นกรรมการ(๕)ผู้ทรงคุณวุฒิซึ่งนายกรัฐมนตรีแต่งตั้งจำนวนไม่เกินหกคน เป็นกรรมการให้เลขาธิการเป็นกรรมการและเลขานุการและผู้ว่าการการนิคมอุตสาหกรรมแห่งประเทศไทย เป็นกรรมการและผู้ช่วยเลขานุการการดำรงตำแหน่งและการพ้นจากตำแหน่งของกรรมการตาม(๕) ให้เป็นไปตามที่นายกรัฐมนตรีกำหนดการประชุมของคณะกรรมการนโยบายให้เป็นไปตามหลักเกณฑ์และวิธีการที่คณะกรรมการนโยบายกำหนดข้อ ๓ ให้คณะกรรมการนโยบายมีหน้าที่และอำนาจดังต่อไปนี้(๑)กำหนดนโยบายและอนุมัติแผนการพัฒนาพื้นที่ระเบียงเศรษฐกิจพิเศษภาคตะวันออก(๒)อนุมัติแนวทาง หลักเกณฑ์และวิธีการดำเนินการพัฒนาพื้นที่ระเบียงเศรษฐกิจพิเศษภาคตะวันออกรวมตลอดทั้งการดำเนินงานของหน่วยงานของรัฐที่เกี่ยวข้องเพื่อให้การพัฒนาพื้นที่ระเบียงเศรษฐกิจพิเศษภาคตะวันออกเป็นไปอย่างเหมาะสมและต่อเนื่องเชื่อมโยงกันอย่างสมบูรณ์(๓)กำหนดภารกิจและหน่วยงานของรัฐที่มีหน้าที่ต้องดำเนินการเพื่อประโยชน์ในการพัฒนาพื้นที่ระเบียงเศรษฐกิจพิเศษภาคตะวันออกเป็นไปตามนโยบายและแผนทั้งภายในและภายนอกระเบียงเศรษฐกิจพิเศษภาคตะวันออก(๔)กำหนดเขตส่งเสริมและสิทธิประโยชน์ที่ผู้ประกอบการ ผู้อยู่อาศัยหรือผู้พำนักในเขตส่งเสริมแต่ละแห่งจะได้รับตามความเหมาะสมรวมทั้งหลักเกณฑ์และเงื่อนไขในการได้รับสิทธิประโยชน์ดังกล่าว(๕)อนุมัติหลักเกณฑ์และวิธีการดำเนินงานของ สกรศ. ตลอดจนกำหนดโครงสร้างการบริหารงานและอัตราค่าตอบแทนของเลขาธิการและผู้ปฏิบัติงานใน สกรศ.(๖)กำกับดูแลและติดตามการดำเนินการของ กรศ. และ สกรศ.(๗)ดำเนินการอื่นใดตามที่กำหนดไว้ในคำสั่งนี้(๘)ดำเนินการอื่นใดที่จำเป็นเพื่อประโยชน์ในการพัฒนาพื้นที่ระเบียงเศรษฐกิจพิเศษภาคตะวันออกข้อ ๔ นอกจากหน้าที่และอำนาจตามข้อ ๓ในกรณีที่ปรากฏว่าการดำเนินการในเรื่องใดไม่เป็นไปตามนโยบายหรือแผนการพัฒนาพื้นที่ระเบียงเศรษฐกิจพิเศษภาคตะวันออกหรือมีปัญหาอุปสรรคหรือข้อขัดข้องอื่นใดเกิดขึ้น ให้ กรศ.รายงานต่อคณะกรรมการนโยบายเพื่อวินิจฉัยชี้ขาดโดยไม่ชักช้าและเมื่อคณะกรรมการนโยบายวินิจฉัยชี้ขาดเป็นประการใดแล้วและให้หน่วยงานของรัฐที่เกี่ยวข้องมีหน้าที่ต้องปฏิบัติให้เป็นไปตามคำวินิจฉัยชี้ขาดนั้นแล้วให้ สกรศ. เสนอคณะรัฐมนตรีเพื่อทราบด้วยข้อ ๕ ในเขตส่งเสริมถ้ากฎหมายกำหนดให้ผู้ดำเนินการหรือผู้กระทำในเรื่องใดต้องได้รับอนุมัติอนุญาตใบอนุญาต หรือความเห็นชอบจากหน่วยงานของรัฐหรือคณะกรรมการตามกฎหมายนั้นหรือต้องจดทะเบียนหรือแจ้งต่อหน่วยงานของรัฐหรือคณะกรรมการตามกฎหมายนั้นก่อนให้อำนาจในการอนุมัติ อนุญาต ออกใบอนุญาต ให้ความเห็นชอบ รับจดทะเบียนหรือรับแจ้งตามกฎหมายว่าด้วยการนั้น เป็นหน้าที่และอำนาจของเลขาธิการและให้เลขาธิการมีหน้าที่และอำนาจบังคับการให้เป็นไปตามกฎหมายนั้นได้ด้วยในการดำเนินการตามวรรคหนึ่งถ้าเลขาธิการเห็นว่าการดำเนินการเกี่ยวกับการอนุมัติ อนุญาต ออกใบอนุญาตให้ความเห็นชอบ รับจดทะเบียน หรือรับแจ้งในเรื่องใดเป็นอุปสรรคต่อการดำเนินงานหรือสร้างภาระแก่ประชาชนโดยไม่สมควรให้เสนอความเห็นและวิธีการดำเนินงานที่เหมาะสมและมีประสิทธิภาพยิ่งกว่าต่อ กรศ.เพื่อพิจารณา ในกรณีที่เห็นชอบด้วย ให้ กรศ. รายงานต่อคณะกรรมการนโยบายเพื่อวินิจฉัยชี้ขาดตามข้อ๔ โดยไม่ชักช้าเพื่อประโยชน์ในการดำเนินการตามวรรคหนึ่งให้ สกรศ. มีอำนาจเรียกเก็บค่าธรรมเนียม ค่าตอบแทนค่าใช้จ่าย หรือค่าอื่นใดที่กฎหมาย ข้อบัญญัติ หรือเทศบัญญัติว่าด้วยการนั้นกำหนดให้เรียกเก็บได้และให้มีอำนาจเรียกเก็บค่าบริการในการดำเนินการดังกล่าวได้ตามอัตราที่คณะกรรมการนโยบายประกาศกำหนดค่าธรรมเนียมที่เรียกเก็บได้ตามวรรคสามให้นำส่งหน่วยงานของรัฐที่มีอำนาจเรียกเก็บค่าธรรมเนียมนั้นส่วนค่าบริการที่เรียกเก็บได้ให้เป็นรายได้ของ สกรศ.ข้อ ๖ ให้มีคณะกรรมการบริหารการพัฒนาระเบียงเศรษฐกิจพิเศษภาคตะวันออกประกอบด้วย(๑)รัฐมนตรีว่าการกระทรวงอุตสาหกรรม เป็นประธานกรรมการ(๒)รัฐมนตรีประจำสำนักนายกรัฐมนตรีซึ่งนายกรัฐมนตรีมอบหมายและรัฐมนตรีว่าการกระทรวงคมนาคม เป็นกรรมการ(๓)เลขาธิการคณะกรรมการพัฒนาการเศรษฐกิจและสังคมแห่งชาติเลขาธิการคณะกรรมการส่งเสริมการลงทุน ปลัดกระทรวงมหาดไทย ปลัดกระทรวงแรงงานปลัดกระทรวงวิทยาศาสตร์และเทคโนโลยี ปลัดกระทรวงอุตสาหกรรม ผู้บัญชาการทหารสูงสุดผู้บัญชาการทหารบก ผู้บัญชาการทหารเรือ ผู้บัญชาการทหารอากาศและผู้บัญชาการตำรวจแห่งชาติ เป็นกรรมการ(๔)ผู้ว่าราชการจังหวัดฉะเชิงเทรา ผู้ว่าราชการจังหวัดชลบุรีผู้ว่าราชการจังหวัดระยอง ผู้ว่าการการประปาส่วนภูมิภาคและผู้ว่าการการไฟฟ้าส่วนภูมิภาค เป็นกรรมการ(๕)บุคคลซึ่งนายกรัฐมนตรีแต่งตั้งจำนวนไม่เกินสิบคน เป็นกรรมการให้เลขาธิการเป็นกรรมการและเลขานุการและผู้ว่าการการนิคมอุตสาหกรรมแห่งประเทศไทย เป็นกรรมการและผู้ช่วยเลขานุการการดำรงตำแหน่งและการพ้นจากตำแหน่งของกรรมการตาม(๕) ให้เป็นไปตามที่นายกรัฐมนตรีกำหนดข้อ ๗ ให้ กรศ. มีหน้าที่และอำนาจ ดังต่อไปนี้(๑)เสนอแผนการพัฒนาพื้นที่ระเบียงเศรษฐกิจพิเศษภาคตะวันออกต่อคณะกรรมการนโยบายเพื่อพิจารณาอนุมัติโดยให้ข้อมูลและรับฟังความคิดเห็นของประชาชนผู้อยู่อาศัยในระเบียงเศรษฐกิจพิเศษภาคตะวันออกประกอบด้วย(๒)ให้ความเห็นชอบแผนงานหรือโครงการของหน่วยงานของรัฐที่เกี่ยวข้องรวมทั้งวงเงินรายจ่าย กำลังคน กำลังวัสดุ อุปกรณ์ และทรัพยากรอื่นใดและพิจารณาปรับปรุงหรือแก้ไขแผนงานหรือโครงการตามความเหมาะสมและจำเป็น(๓)เสนอแนวทาง หลักเกณฑ์ และวิธีการดำเนินการพัฒนาพื้นที่ระเบียงเศรษฐกิจพิเศษภาคตะวันออกรวมตลอดทั้งการดำเนินงานของหน่วยงานของรัฐที่เกี่ยวข้อง ต่อคณะกรรมการนโยบายเพื่อพิจารณาอนุมัติ(๔)กำหนดหลักเกณฑ์ วิธีการ และเงื่อนไขในการดำเนินงานและการใช้จ่ายเงินของ สกรศ. และหน่วยงานของรัฐที่เกี่ยวข้องกับการดำเนินการตามแผนงานและโครงการเพื่อให้การพัฒนาพื้นที่ระเบียงเศรษฐกิจพิเศษภาคตะวันออกเป็นไปอย่างมีประสิทธิภาพ(๕)ติดตามและประเมินผลการปฏิบัติงานของหน่วยงานของรัฐ ตลอดจนการปฏิบัติหน้าที่ของผู้รับผิดชอบแผนงานหรือโครงการที่เกี่ยวข้องกับการพัฒนาพื้นที่ระเบียงเศรษฐกิจพิเศษภาคตะวันออกและรายงานคณะกรรมการนโยบายเพื่อพิจารณาหรือเพื่อทราบเป็นระยะ(๖)เสนอแนะการกำหนดหลักเกณฑ์และวิธีการดำเนินงานของ สกรศ.ตลอดจนกำหนดโครงสร้างการบริหารงาน และอัตราค่าตอบแทนของเลขาธิการและผู้ปฏิบัติงานในสกรศ.(๗)เสนอแนะคณะกรรมการนโยบายในการพิจารณากำหนดสิทธิประโยชน์ที่จะให้แก่ผู้ประกอบกิจการอยู่อาศัย หรือพำนักในเขตส่งเสริมเป็นพิเศษรวมทั้งหลักเกณฑ์และเงื่อนไขในการได้รับสิทธิประโยชน์ดังกล่าวโดยจะกำหนดให้เขตส่งเสริมแต่ละแห่งได้รับสิทธิประโยชน์แตกต่างกันตามความเหมาะสมก็ได้(๘)เสนอแนะต่อคณะกรรมการนโยบายเพื่อให้ความเห็นชอบการดำเนินการใดตามที่กำหนดในคำสั่งนี้หรือเพื่อพิจารณาสั่งการเพื่อให้การพัฒนาพื้นที่ระเบียงเศรษฐกิจพิเศษภาคตะวันออกเป็นไปอย่างเหมาะสมและมีประสิทธิภาพ(๙)แต่งตั้งคณะอนุกรรมการหรือคณะทำงานเพื่อช่วยเหลือหรือปฏิบัติหน้าที่แทนได้ตามความจำเป็นและเหมาะสม(๑๐)ขอให้หน่วยงานของรัฐมาชี้แจงหรือส่งข้อมูลต่าง ๆเพื่อประโยชน์ในการพัฒนาระเบียงเศรษฐกิจพิเศษภาคตะวันออก(๑๑)ขอยืมตัวบุคคล วัสดุ อุปกรณ์ และทรัพย์สิน รวมตลอดถึงการขอใช้อสังหาริมทรัพย์ของหน่วยงานของรัฐที่เกี่ยวข้องเพื่อช่วยเหลือหรือสนับสนุนการปฏิบัติงานได้ตามความจำเป็น(๑๒)ออกระเบียบ ประกาศ และคำสั่ง เพื่อปฏิบัติการตามระเบียบนี้(๑๓)ดำเนินการอื่นใดอันจำเป็นเพื่อให้การพัฒนาพื้นที่ระเบียงเศรษฐกิจพิเศษภาคตะวันออกประสบความสำเร็จตามนโยบายและแผนการพัฒนาพื้นที่ระเบียงเศรษฐกิจพิเศษภาคตะวันออกที่คณะกรรมการนโยบายกำหนดข้อ ๘ การประชุมของ กรศ. คณะอนุกรรมการและคณะทำงาน ให้เป็นไปตามหลักเกณฑ์ และวิธีการที่ กรศ. กำหนดกรศ.ต้องประชุมอย่างน้อยเดือนละหนึ่งครั้งข้อ ๙ ให้มีสำนักงานเพื่อการพัฒนาระเบียงเศรษฐกิจพิเศษภาคตะวันออกเป็นหน่วยงานภายในกระทรวงอุตสาหกรรมเพื่อทำหน้าที่เป็นสำนักงานเลขานุการสนับสนุนการดำเนินการของคณะกรรมการนโยบาย และกรศ. โดยให้มีหน้าที่และอำนาจ ดังต่อไปนี้(๑)บริหารแผนการพัฒนาพื้นที่ระเบียงเศรษฐกิจพิเศษภาคตะวันออกในภาพรวมตลอดจนประสานการปฏิบัติของหน่วยงานของรัฐที่เกี่ยวข้องเพื่อให้การดำเนินการต่าง ๆเป็นไปตามนโยบายและแผนการพัฒนาพื้นที่ระเบียงเศรษฐกิจพิเศษภาคตะวันออก(๒)ประสานงานกับหน่วยงานของรัฐที่เกี่ยวข้องในการจัดเตรียมแผนงานและโครงการต่าง ๆ ตามนโยบายและแผนพัฒนาระเบียงเศรษฐกิจพิเศษภาคตะวันออกตลอดจนติดตามดูแลและให้คำแนะนำแก่หน่วยงานของรัฐที่เกี่ยวข้องเพื่อให้ปฏิบัติโดยถูกต้องตามที่กำหนดในคำสั่งนี้หรือตามมติของคณะกรรมการนโยบายหรือ กรศ.(๓)ศึกษา วิเคราะห์ปัญหาและอุปสรรคในการพัฒนาพื้นที่ระเบียงเศรษฐกิจพิเศษภาคตะวันออกและเสนอแนวทางการแก้ไขที่เหมาะสมต่อ กรศ. เพื่อพิจารณา(๔)ติดตามและประเมินผลการปฏิบัติงานของหน่วยงานของรัฐที่เกี่ยวข้องรวมทั้งความก้าวหน้าในการดำเนินการตามแผนงานและโครงการให้เป็นไปตามนโยบายและแผนการพัฒนาระเบียงเศรษฐกิจพิเศษภาคตะวันออก(๕)ดำเนินการให้มีการรับฟังความคิดเห็นของประชาชนผู้อยู่อาศัยในระเบียงเศรษฐกิจพิเศษภาคตะวันออกและประชาสัมพันธ์เพื่อสร้างความรับรู้และความเข้าใจที่ถูกต้องเกี่ยวกับการพัฒนาพื้นที่ระเบียงเศรษฐกิจพิเศษภาคตะวันออก(๖)สนับสนุนให้องค์กรปกครองส่วนท้องถิ่น องค์กรภาคเอกชนและประชาชนในพื้นที่พัฒนาระเบียงเศรษฐกิจพิเศษภาคตะวันออกได้มีส่วนร่วมและได้รับประโยชน์จากการพัฒนาระเบียงเศรษฐกิจพิเศษภาคตะวันออกอย่างเหมาะสมตลอดจนดำเนินการให้ภาคเอกชนมีส่วนร่วมในการดำเนินการตามแผนการพัฒนาพื้นที่ระเบียงเศรษฐกิจพิเศษภาคตะวันออก(๗)ปฏิบัติงานอื่นใดตามที่คณะกรรมการนโยบาย หรือ กรศ. มอบหมายการกำหนดโครงสร้างอัตรากำลัง และค่าตอบแทนของ สกรศ.ให้เป็นไปตามที่คณะกรรมการนโยบายอนุมัติตามข้อเสนอของ กรศ.โดยความเห็นชอบของกระทรวงการคลังข้อ ๑๐ ให้มีเลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออกเป็นผู้บังคับบัญชาของผู้ปฏิบัติงานใน สกรศ.นายกรัฐมนตรีโดยความเห็นชอบของคณะรัฐมนตรีเป็นผู้พิจารณาแต่งตั้งและถอดถอนเลขาธิการตามความเหมาะสมข้อ ๑๑ ให้สำนักงบประมาณสนับสนุนงบประมาณสำหรับการดำเนินการของคณะกรรมการนโยบายกรศ. คณะอนุกรรมการ คณะทำงาน รวมทั้งค่าใช้จ่ายของ สกรศ. และเจ้าหน้าที่หน่วยงานของรัฐและบุคคลใดที่ช่วยเหลือหรือสนับสนุนการปฏิบัติงานของกรศ. หรือ สกรศ.และค่าใช้จ่ายอื่นที่จำเป็นตามความเหมาะสมในการดำเนินการตามคำสั่งนี้โดยให้เบิกจ่ายจากงบประมาณของกระทรวงอุตสาหกรรมข้อ ๑๒ ให้หัวหน้าหน่วยงานของรัฐที่มีหน้าที่รับผิดชอบอำนวยการให้งานตามแผนงานหรือโครงการที่ได้รับมอบหมายดำเนินไปด้วยความเรียบร้อยตรงตามเป้าหมายและสอดคล้องกับนโยบายและแผนการพัฒนาพื้นที่ระเบียงเศรษฐกิจพิเศษภาคตะวันออก ทั้งนี้ให้ถือว่าการดำเนินการตามนโยบายและแผนดังกล่าวเป็นเรื่องสำคัญเร่งด่วนที่หน่วยงานของรัฐที่ได้รับการกำหนดให้รับผิดชอบนั้นต้องดำเนินการเป็นลำดับแรกและเป็นตัวชี้วัดผลการปฏิบัติราชการของหน่วยงานของรัฐนั้นด้วยข้อ ๑๒/๑[๑] การดำเนินโครงการหรือกิจการใดภายในเขตพัฒนาพิเศษภาคตะวันออกบรรดาที่ต้องดำเนินการให้มีการศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนหรือชุมชนให้คณะกรรมการสิ่งแวดล้อมแห่งชาติแต่งตั้งคณะกรรมการผู้ชำนาญการเพื่อพิจารณารายงานการวิเคราะห์ผลกระทบสิ่งแวดล้อมของโครงการหรือกิจการนั้นเป็นการเฉพาะกับให้มีอำนาจกำหนดหลักเกณฑ์การเรียกเก็บค่าธรรมเนียมพิเศษเพิ่มเติมจาก สกรศ.หรือผู้ขออนุญาต แล้วแต่กรณีเพื่อนำไปจ่ายเป็นค่าตอบแทนพิเศษแก่คณะกรรมการผู้ชำนาญการตามที่คณะกรรมการสิ่งแวดล้อมแห่งชาติกำหนดในการพิจารณารายงานการวิเคราะห์ผลกระทบตามวรรคหนึ่งคณะกรรมการสิ่งแวดล้อมแห่งชาติต้องดำเนินการให้แล้วเสร็จภายในหนึ่งปีนับแต่วันที่ได้รับรายงานที่ถูกต้องครบถ้วนตามหลักเกณฑ์ที่คณะกรรมการสิ่งแวดล้อมแห่งชาติกำหนดโดยประกาศในราชกิจจานุเบกษาในกรณีที่ไม่มีผู้ชำนาญการศึกษาผลกระทบสิ่งแวดล้อมสำหรับโครงการหรือกิจกรรมใดหรือมีแต่น้อยกว่าสามราย ให้คณะกรรมการสิ่งแวดล้อมแห่งชาติมีหน้าที่อนุญาตให้มีผู้ชำนาญการศึกษาผลกระทบสิ่งแวดล้อมเพิ่มขึ้นโดยเร็วโดยมิให้นำความในมาตรา ๕๑ วรรคสองแห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕มาใช้บังคับ และในโครงการหรือกิจกรรมที่มีวงเงินดำเนินการเกินหนึ่งพันล้านบาทคณะกรรมการสิ่งแวดล้อมแห่งชาติจะอนุญาตให้ผู้ไม่มีสัญชาติไทยที่มีประสบการณ์และผลงานด้านการศึกษาผลกระทบสิ่งแวดล้อมที่มีลักษณะทำนองเดียวกับโครงการหรือกิจกรรมนั้นในต่างประเทศเป็นผู้ชำนาญการศึกษาผลกระทบสิ่งแวดล้อมก็ได้ข้อ ๑๒/๒[๒] เพื่อให้การพัฒนาเขตพัฒนาพิเศษภาคตะวันออกเป็นไปอย่างมีประสิทธิภาพให้คณะกรรมการนโยบายประกาศกำหนดหลักเกณฑ์ วิธีการ เงื่อนไขและกระบวนการในการร่วมลงทุนกับเอกชนหรือให้เอกชนเป็นผู้ลงทุนโดยครอบคลุมการเสนอโครงการ การดำเนินโครงการ การกำกับดูแลและติดตามผลการดำเนินการการแก้ไขหรือยกเลิกสัญญา การทำสัญญาใหม่ การกำหนดหน่วยงานผู้รับผิดชอบโครงการการสนับสนุนเอกชนการใช้ประโยชน์ในที่ราชพัสดุรวมทั้งที่ดินที่อยู่ในความครอบครองดูแลของหน่วยงานของรัฐในเขตส่งเสริมและการอื่นใดอันจำเป็น บรรดาที่เกี่ยวกับการร่วมลงทุนกับเอกชนหรือให้เอกชนเป็นผู้ลงทุนทั้งนี้โดยคำนึงถึงหลักการความเป็นหุ้นส่วนระหว่างรัฐกับเอกชน หลักการเปิดเผย โปร่งใสตรวจสอบได้ และมีมาตรการป้องกันการทุจริตทุกขั้นตอนประกาศตามวรรคหนึ่งให้กำหนดด้วยว่าจะให้ใช้กับโครงการใด หรือโครงการประเภทหรือลักษณะใด และเมื่อประกาศในราชกิจจานุเบกษาแล้วให้ใช้บังคับได้การร่วมลงทุนกับเอกชนหรือให้เอกชนเป็นผู้ลงทุนตามประกาศที่ออกตามความในข้อนี้ให้ถือว่าการร่วมลงทุนกับเอกชนหรือการให้เอกชนเป็นผู้ลงทุนนั้นได้ปฏิบัติตามกฎหมายว่าด้วยการให้เอกชนร่วมลงทุนในกิจการของรัฐแล้วข้อ ๑๒/๓[๓] มิให้นำมาตรา ๔๑/๒๓ มาตรา ๔๑/๓๓ และมาตรา๔๑/๙๕ แห่งพระราชบัญญัติการเดินอากาศ พ.ศ. ๒๔๙๗ซึ่งแก้ไขเพิ่มเติมโดยพระราชบัญญัติการเดินอากาศ (ฉบับที่ ๑๑) พ.ศ. ๒๕๕๑ มาใช้บังคับแก่ผู้ขอรับใบอนุญาตผลิตอากาศยานผู้ขอรับใบอนุญาตผลิตส่วนประกอบสำคัญของอากาศยานและผู้ขอรับใบรับรองหน่วยซ่อมซึ่งประกอบกิจการในเขตส่งเสริม แต่ผู้ขอรับใบอนุญาตผลิตอากาศยาน ผู้ขอรับใบอนุญาตผลิตส่วนประกอบสำคัญของอากาศยานและผู้ขอรับใบรับรองหน่วยซ่อมซึ่งประกอบกิจการในเขตส่งเสริมต้องมีคุณสมบัติตามที่เลขาธิการกำหนดโดยความเห็นชอบของผู้อำนวยการสำนักงานการบินพลเรือนแห่งประเทศไทยตามกฎหมายว่าด้วยการบินพลเรือนแห่งประเทศไทยข้อ ๑๓ ในกรณีเห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๑๔[๔] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๗มกราคม พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติ คำสั่งหัวหน้าคณะรักษาความสงบแห่งชาติที่ ๒๘/๒๕๖๐ เรื่องมาตรการเพิ่มประสิทธิภาพการพัฒนาระเบียงเศรษฐกิจพิเศษภาคตะวันออก[๕]ข้อ ๒ ในกรณีที่เห็นสมควรนายกรัฐมนตรีหรือคณะรัฐมนตรีอาจเสนอคณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๓ คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปปุณิกา/ปริยานุช/จัดทำ๑๘ มกราคม ๒๕๖๐นุสรา/ตรวจ๒๓ มีนาคม ๒๕๖๐ชวัลพร/เพิ่มเติม๑๗ กรกฎาคม ๒๕๖๐[๑] ข้อ ๑๒/๑ เพิ่มโดยคำสั่งหัวหน้าคณะรักษาความสงบแห่งชาติที่ ๒๘/๒๕๖๐ เรื่องมาตรการเพิ่มประสิทธิภาพการพัฒนาระเบียงเศรษฐกิจพิเศษภาคตะวันออก[๒] ข้อ ๑๒/๒เพิ่มโดยคำสั่งหัวหน้าคณะรักษาความสงบแห่งชาติ ที่ ๒๘/๒๕๖๐ เรื่องมาตรการเพิ่มประสิทธิภาพการพัฒนาระเบียงเศรษฐกิจพิเศษภาคตะวันออก[๓] ข้อ ๑๒/๓เพิ่มโดยคำสั่งหัวหน้าคณะรักษาความสงบแห่งชาติ ที่ ๒๘/๒๕๖๐ เรื่องมาตรการเพิ่มประสิทธิภาพการพัฒนาระเบียงเศรษฐกิจพิเศษภาคตะวันออก[๔] ราชกิจจานุเบกษาเล่ม ๑๓๔/ตอนพิเศษ ๑๙ ง/หน้า ๓๐/๑๗ มกราคม ๒๕๖๐[๕] ราชกิจจานุเบกษาเล่ม ๑๓๔/ตอนพิเศษ ๑๔๒ ง/หน้า ๑๘/๒๖ พฤษภาคม ๒๕๖๐